**SUSITARIMAS NR. 12 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-85 2024-01-31**

2025-06-18

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-01-31 Šalys sudarė pirkimo sutartį Nr. S-85 projekte „Magistralinio kelio A14 Vilnius–Utena ruožo nuo 79,510 iki 93,726 km kapitalinis remontas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu Rangovui vykdant statybos darbus buvo atlikti betono skaldos 0/45, pagamintos iš sutrupintos betoninės kelio dangos, tyrimai, tačiau buvo nustatyta, kad betono skaldos 0/45 eksploatacinės savybės netenkina TRA UŽPILDAI 19 2 priede nurodytų reikalavimų. Užsakovo nurodymu buvo atlikti papildomi tyrimai visame kelio ruožo ilgyje ir gauti rezultatai patvirtino faktą, jog betono skalda 100 proc. netenkina techninių reikalavimų. Dėl šios priežasties nuspręsta keisti betono skaldą 0/45 į kitą medžiagą – dolomito skaldą, dėl ko atsirado poreikis papildomiems darbams (darbai detalizuoti **Priede Nr. 1**), kurių kaina sudaro  **2.411.033,85**  **Eur be PVM**;
4. Sutarties vykdymo metu, dėl betono skaldos 0/45 keitimo kita medžiaga – dolomito skalda, atsirado poreikis neatliekamiems (atsisakomiems) darbams (darbai detalizuoti **Priede Nr. 1**), kurių kaina sudaro **1.936.933,69 Eur be PVM**;
5. Sutarties XII skyriaus „Papildomi darbai ir neatliekami darbai. Sutarties keitimo tvarka“ 149 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) neatliekamų darbų;

Šalys, remdamosi Sutarties XII skyriaus nuostatomis, bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 2.917.350,96 Eur (du milijonai devyni šimtai septyniolika tūkstančių trys šimtai penkiasdešimt eurų, 96 ct);
   2. papildomų darbų kaina be PVM yra 2.411.033,85 Eur (du milijonai keturi šimtai vienuolika tūkstančių trisdešimt trys eurai, 85 ct);
   3. 21 proc. PVM yra 506.317,11 Eur (penki šimtai šeši tūkstančiai trys šimtai septyniolika eurų, 11 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų (atsisakomų) darbų kaina su PVM yra 2.343.689,76 Eur (du milijonai trys šimtai keturiasdešimt trys tūkstančiai šeši šimtai aštuoniasdešimt devyni eurai, 76 ct);
   2. neatliekamų (atsisakomų) darbų kaina be PVM yra 1.936.933,69 Eur (vienas milijonas devyni šimtai trisdešimt šeši tūkstančiai devyni šimtai trisdešimt trys eurai, 69 ct);
   3. 21 proc. PVM yra 406.756,07 Eur (keturi šimtai šeši tūkstančiai septyni šimtai penkiasdešimt šeši eurai, 07 ct).
3. Šalys susitaria nekeisti Sutarties 12 punkte numatytos Sutarties vertės bei Sutarties 13 punkte numatytos papildomos sumos.
4. Dėl aukščiau šiame Susitarime nurodytų sąlygų Sutarties kaina padidėja 573.661,20 Eur (su PVM) suma.
5. ​​Šalys​ susitaria, kad dėl papildomų darbų ​nėra suteikiamas papildomas darbų atlikimo terminas.​
6. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
7. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
8. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
9. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
10. Susitarimas yra neatskiriama ir sudėtinė Sutarties dalis.
11. Susitarimo priedai:

10.1. Priedas Nr. 1 - Darbų pakeitimo aktas Nr. 11

|  |  |
| --- | --- |
| Užsakovas:  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | Rangovas:  **AB „HISK“**  S. Kerbedžio g. 7,  Įmonės kodas 147710353  PVM kodas LT477103515  A.s. Nr. LT02 4010 0412 0009 0263  Luminor Bank AS  El. p. info@hisk.lt  Dokumentą pasirašantis įgaliotas bendrovės darbuotojas |